FAU-møte på Teams 25.05.21

Tilstede:

Lasse Løtveit 10B

Arne Bratsberg 8C

Susann Skipevåg 9B

Bjørtfrid Stakksund 9C

Vibeke Hind 10C

Guro Asphaug 10B

Kristin Holst 8A

Mona Kristine Jensen 10D

Ellen Andreassen (rektor)

Ikke tilstede: Frode Hansen 10E/9A, Mona Rinaldo 8B, Eskil Kleven 9D, Hanne Hofsø 8D

Saksliste:

1: Godkjenning av saksliste og innkalling, saker til eventuelt?

2: Ungdomsmiljø/natteravn Harstadskolene.

3: Info fra rektor/neste skoleår

4: Eventuelt

**Sak1:**

godkjent, ingen saker til eventuelt

**Sak 2:**

Tøft ungdomsmiljø i Harstad. Stadig yngre barn/ungdom drikker alc/ruser seg samt deltar i aktiviteter de ikke burde. Slåsskamper, rusbruk, sex i bytte mot rusmidler mm blir stadig mer normalisert. Foreldre som tenker at disse tingene ikke angår eget barn, må huske at det likevel angår det ungdomsmiljøet eget barn vokser opp i.

Skolefrie dager og sommerferie er tider der flere barn og unge ferdes ute og kommer nærmere å utforske ulovlige og uheldige aktiviteter.

Hva kan FAU og skolen bidra med? Enighet om VISMA melding mot slutten av skoleåret, som setter fokus på voksen tilstedeværelse gjennom sommeren.

De fleste skolene er med i samarbeidet om natteravn, og det er et godt samarbeid mellom skolene, Politiet v/Marius Bergan og Hanne Holte i natteravnene.

Men det er ikke så enkelt å få foresatte til å gå natteravn. Hva kan vi gjøre for å få foresatte til å gå? Media/Harstad Tidende har bidratt til å sette søkelys på utviklingen i byens ungdomsmiljø og viktigheten av å være tilstede som voksne.

Seljestad ungdomsskole samarbeider med Seljestad barneskole og Kanebogen skole om natteravning i området fra Kanebogen skole og inn til sentrum.

Det er blitt «ryddet» opp på facebookgruppa *Natteravn Harstadskolene*. Det er blitt strengere ift å bli medlem i gruppa, herunder skal f.eks. alle inngangsspørsmål besvares før medlemskap godkjennes.

HKFU leder Carl Henrik Siekbe og FAU leder SEU Mona Kristine Jensen har tidligere i mai vært i møte med Harstad kommune v/ Henry Andersen, forebyggende v/Mariann F. Karlsen og barneverntjenesten v/Marianne Johansen. Et møte initiert av kommunen. Skolenes initiativ til natteravning applauderes, og Harstad kommune spør hva de kan bidra med ift dette.

Tilbakemelding til kommunen er ett ønske om de kan bidra til foreldre/byens befolkning med nyttig informasjon knyttet til f.eks.:

* å være ungdomsforelder
* hvordan snakke med ditt barn
* hvilke tilbud har kommunen for barn og unge
* Hvor og hvilken støtte / hjelp kan kommunen tilby familier med utfordringer
* Skadevirkninger av rusbruk…..

HKFU og FAU v/SEU har oppfordret til ett slikt bidrag fra kommunen med en tanke om at kommunen har gode fagfolk innenfor flere fagområder, og at det kan være forebyggende å gå ut med generell informasjon på foreslåtte områder. Kommunen har facebook side som kan benyttes, i tillegg til å nå foreldre via skolene eller via media for øvrig.

Kommunen har lovt å følge opp forslaget.

**Sak 3 og 4:**

Stort kull begynner i 8.trinn neste skoleår, 4 klasser med ca 32 elever i hver. Totalt er det mange elever ved SEU neste skoleår. Nye elever og økning av elever også knyttet til ressurssentret.

Ressurssentret er på nytt forsinket ift bygging. Kantinen i Seljestad hallen settes i stand for å være klasserom for ene 9.klasse, men elevene må ha noe av undervisningen inne på skolen.

Temaforeldremøter er viktig arenaer for samarbeid mellom foreldre og skole/hjem. Disse møtene må raskt få fokus neste skoleår, og det er håp om at Covid 19 ikke setter stopper for gjennomføring.

FAU leder Mona Kristine Jensen trer av fra neste skoleår, med bakgrunn i at eget barn går over i videregående skole. Ny FAU-leder blir Lasse Løtveit.

Lasse har vært i FAU hele skoleåret og har med det kunnskap som blir viktig for opprettholdelse og videreføring av FAU’s arbeid. Arne Bratsberg stiller seg tilgjengelig for å bidra til kontinuitet i arbeidet.

Vi sier tusen takk til Mona Kristine Jensen for alt hun har bidratt med mens hun har vært FAU-leder på Seljestad Ungdomsskole.

Referent: Bjørtfríð